Уилям Карлос Уилямс
Портрет на жена

Превод от английски: Николай Попов, —

chitanka.info

Бедрата ти са ябълкови дървета,

чиито цветове докосват небето.

Кое небе? Небето,

на което Вато[1] окачи

дамски чехъл. Коленете ти

са южен полъх — или

снежен вихър. А! Какъв

човек бе Фрагонар?[2] —

сякаш това би обяснило

нещо. Ах, да — под

коленете, щом песента

върви нататък, е един

от тия чудни бели дни —

високата трева на твоите глезени

се полюлява на брега.

Кой бряг?

По устните ми лепне пясък.

Кой бряг?

Листенцата на цветовете може би.

Отде да знам?

Кой бряг? Кой бряг?

Аз казах — листенцата от цветове на ябълка.

[1] Антоан Вато (1684–1721) — френски художник. ↑

[2] Жан Фрагонар (1732–1806) — френски художник и гравьор. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.